ਸਾਈ ਪੱਲਵੀ
ਸਾਈ ਪੱਲਵੀ ਸੇਨਥਮਾਰਾਏ (ਜਨਮ 9 ਮਈ 1992) ਇੱਕ ਭਾਰਤੀ ਫ਼ਿਲਮ ਅਭਿਨੇਤਰੀ ਅਤੇ ਡਾਂਸਰ ਹੈ, ਜੋ ਤੇਲਗੂ, ਤਾਮਿਲ ਅਤੇ ਮਲਿਆਲਮ ਫ਼ਿਲਮਾਂ ਵਿੱਚ ਕੰਮ ਕਰਦੀ ਹੈ। ਉਸ ਨੇ ਅਦਾਕਾਰੀ ਲਈ ਦੋ ਫ਼ਿਲਮਫੇਅਰ ਅਵਾਰਡ ਵੀ ਪ੍ਰਾਪਤ ਕੀਤੇ ਹਨ।

ਸਾਈ ਪੱਲਵੀ ਸਭ ਤੋਂ ਪਹਿਲਾਂ 2015 ਦੀ ਮਲਿਆਲਮ ਫ਼ਿਲਮ ਪ੍ਰੇਮਮ ਵਿੱਚ ਮਲਾਰ ਦੀ ਭੂਮਿਕਾ ਲਈ ਲੋਕਾਂ ਦੇ ਧਿਆਨ ਵਿੱਚ ਆਈ ਸੀ। ਉਸ ਤੋਂ ਬਾਅਦ ਉਸ ਨੂੰ ਫ਼ਿਲਮ ਕਾਲੀ (2016) ਵਿੱਚ ਡਲਕੁਅਰ ਸਲਮਾਨ ਨਾਲ ਕਾਸਟ ਕੀਤਾ ਗਿਆ ਸੀ। ਉਸਨੇ ਤੇਲਗੂ ਫ਼ਿਲਮਾਂ ਦੀ ਸ਼ੁਰੂਆਤ 2017 ਦੀ ਰੋਮਾਂਟਿਕ ਫ਼ਿਲਮ ਫਿਦਾ  ਵਿੱਚ ਭਾਨੂਮਤੀ ਦੀ ਭੂਮਿਕਾ ਨਿਭਾਉਂਦਿਆਂ ਕੀਤੀ। ਜਦੋਂ ਫਿਦਾ ਨੂੰ ਟੈਲੀਵਿਜ਼ਨ 'ਤੇ ਦਿਖਾਈ ਗਈ ਸੀ, ਤਾਂ ਇਸਨੂੰ ਪੰਜਵੀਂ ਵਾਰ ਤੋਂ ਵੱਧ ਟੀ.ਆਰ.ਪੀ. ਰੇਟਿੰਗ ਮਿਲੀ ਸੀ। 2018 ਵਿਚ ਉਸਨੇ ਵਿਜੇ ਦੁਆਰਾ ਨਿਰਦੇਸ਼ਤ ਫ਼ਿਲਮ ਦੀਆ ਨਾਲ ਤਾਮਿਲ ਫ਼ਿਲਮਾਂ ਦੀ ਸ਼ੁਰੂਆਤ ਕੀਤੀ ਸੀ।

ਪੜ੍ਹਾਈ ਪੱਖੋਂ ਸਾਈ ਪੱਲਵੀ ਇੱਕ ਡਾਕਟਰ ਹੈ, ਉਸਨੇ ਸਾਲ 2016 ਵਿੱਚ ਤਬੀਲਿੱਸੀ ਸਟੇਟ ਮੈਡੀਕਲ ਯੂਨੀਵਰਸਿਟੀ, ਜਾਰਜੀਆ ਤੋਂ ਐਮ.ਬੀ.ਬੀ.ਐਸ. (ਮੈਡੀਕਲ ਡਿਗਰੀ) ਪੂਰੀ ਕੀਤੀ।

ਮੁੱਢਲਾ ਜੀਵਨ 
ਸਾਈ ਪੱਲਵੀ ਦਾ ਜਨਮ ਕੋਟਗੀਰੀ, ਦ ਨੀਲਗਿਰੀਜ, ਤਾਮਿਲਨਾਡੂ ਵਿੱਚ ਬਡਗਾ ਮਾਂ-ਪਿਓ ਸੇਂਥਮਾਰਾਏ ਕੰਨਨ ਅਤੇ ਰਾਧਾ ਦੇ ਘਰ ਹੋਇਆ ਸੀ। ਉਸ ਦੀ ਇੱਕ ਛੋਟੀ ਭੈਣ ਪੂਜਾ ਵੀ ਅਦਾਕਾਰਾ ਹੈ। ਸਾਈ ਪੱਲਵੀ ਦਾ ਪਾਲਣ ਪੋਸ਼ਣ ਕੋਇੰਬਟੂਰ ਵਿੱਚ ਹੋਇਆ ਸੀ। ਉਸਨੇ ਆਪਣੀ ਸਕੂਲ ਦੀ ਪੜ੍ਹਾਈ ਕੋਇੰਬਟੂਰ ਦੇ ਅਵਿਲਾ ਕਾਨਵੈਂਟ ਸਕੂਲ ਵਿੱਚ ਕੀਤੀ। ਸਾਲ 2016 ਵਿੱਚ ਤਬੀਲਿੱਸੀ ਸਟੇਟ ਮੈਡੀਕਲ ਯੂਨੀਵਰਸਿਟੀ, ਜੋ ਕਿ ਮੈਡੀਕਲ ਕੌਂਸਲ ਆਫ਼ ਇੰਡੀਆ ਦੁਆਰਾ ਮਾਨਤਾ ਪ੍ਰਾਪਤ ਹੈ, ਤੋਂ ਆਪਣਾ ਡਾਕਟਰੀ ਅਧਿਐਨ ਪੂਰਾ ਕਰਨ ਦੇ ਬਾਵਜੂਦ, ਉਸਨੇ ਅਜੇ ਤੱਕ ਭਾਰਤ ਵਿੱਚ ਇੱਕ ਮੈਡੀਕਲ ਪ੍ਰੈਕਟੀਸ਼ਨਰ (ਡਾਕਟਰ) ਵਜੋਂ ਰਜਿਸਟਰ ਨਹੀਂ ਕੀਤਾ। ਸਾਈ ਪੱਲਵੀ ਨੇ ਸਕਿਨ ਲਾਈਟਨਿੰਗ ਕਰੀਮ ਲਈ 2 ਕਰੋੜ ਰੁਪਏ ਦੇ ਇਸ਼ਤਿਹਾਰ-ਇਕਰਾਰਨਾਮੇ ਤੋਂ ਇਹ ਕਹਿ ਕੇ ਇਨਕਾਰ ਕਰ ਦਿੱਤਾ ਕਿ ਉਹ ਇਹ ਸਭ ਨੂੰ ਨਹੀਂ ਮੰਨਦੀ।

ਕਰੀਅਰ

ਡਾਂਸ ਕਰੀਅਰ 
ਇੱਕ ਇੰਟਰਵਿਊ ਵਿੱਚ ਸਾਈ ਪੱਲਵੀ ਨੇ ਕਿਹਾ ਕਿ ਹਾਲਾਂਕਿ ਉਹ ਇੱਕ ਸਿਖਿਅਤ ਡਾਂਸਰ ਨਹੀਂ ਸੀ, ਪਰ ਉਹ ਹਮੇਸ਼ਾ ਤੋਂ ਆਪਣੀ ਮਾਂ ਵਾਂਗ ਡਾਂਸਰ ਬਣਨਾ ਚਾਹੁੰਦੀ ਸੀ। ਉਸਨੇ ਸਕੂਲ ਵਿੱਚ ਕਈ ਸਭਿਆਚਾਰਕ ਸਮਾਗਮਾਂ ਵਿੱਚ ਹਿੱਸਾ ਲਿਆ, ਇੱਕ ਡਾਂਸਰ ਵਜੋਂ ਪ੍ਰਸਿੱਧੀ ਪ੍ਰਾਪਤ ਕੀਤੀ। ਉਸਦੀ ਮਾਤਾ ਨੇ ਉਸਦੇ ਡਾਂਸ ਦਾ ਸਮਰਥਨ ਕੀਤਾ ਅਤੇ ਉਸਨੇ 2008 ਵਿੱਚ ਵਿਜੇ ਟੀਵੀ 'ਤੇ ਡਾਂਸ ਰਿਐਲਿਟੀ ਸ਼ੋਅ ਉੰਗਲਿਲ ਯਾਰ ਅਡੁਥਾ ਪ੍ਰਭੂ ਦੇਵਾ ਵਿੱਚ ਹਿੱਸਾ ਲਿਆ ਸੀ, ਅਤੇ 2009 ਵਿੱਚ ਈਟੀਵੀ ਤੇਲਗੂ ਵਿੱਚ ਧੀ ਅਲਟੀਮੇਟ ਡਾਂਸ ਸ਼ੋਅ (ਡੀ 4) ਵਿੱਚ ਦਿਖਾਈ ਦਿੱਤੀ ਸੀ।

ਫ਼ਿਲਮੀ ਕਰੀਅਰ 
ਸਾਈ ਪੱਲਵੀ ਕਾਸਥੂਰੀਮਾਨ (2003) ਅਤੇ ਧਾਮ ਧੂਮ (2008) ਵਿੱਚ ਇੱਕ ਬਾਲ ਅਦਾਕਾਰ ਦੇ ਰੂਪ ਵਿੱਚ ਨਜ਼ਰ ਆਈ।

2014 ਵਿੱਚ, ਜਦੋਂ ਉਹ ਤਬੀਲਿਸੀ ਜਾਰਜੀਆ ਵਿਖੇ ਪੜ੍ਹ ਰਹੀ ਸੀ, ਤਦ ਫ਼ਿਲਮ ਨਿਰਦੇਸ਼ਕ ਅਲਫੋਂਸ ਪਥਰੇਨ ਉਸ ਨੂੰ ਆਪਣੀ ਫ਼ਿਲਮ ਪ੍ਰੇਮਮ ਵਿੱਚ ਮਲਾਰ ਦੀ ਭੂਮਿਕਾ ਦੀ ਪੇਸ਼ਕਸ਼ ਕੀਤੀ। ਉਸਨੇ ਛੁੱਟੀਆਂ ਦੌਰਾਨ ਫ਼ਿਲਮ ਦੀ ਸ਼ੂਟਿੰਗ ਕੀਤੀ ਅਤੇ ਸ਼ੂਟਿੰਗ ਖ਼ਤਮ ਹੋਣ ਤੋਂ ਬਾਅਦ ਉਹ ਆਪਣੀ ਪੜ੍ਹਾਈ ਕਰਨ ਵਾਪਿਸ ਪਰਤ ਗਈ। ਉਸ ਸਾਲ ਉਸ ਨੇ ਕਈ "ਸਰਬੋਤਮ ਮਹਿਲਾ ਡੈਬਿਊ" ਅਵਾਰਡ ਜਿੱਤੇ, ਜਿਸ ਵਿੱਚ ਸਰਬੋਤਮ ਮਹਿਲਾ ਡੈਬਿਊ ਲਈ ਫ਼ਿਲਮਫੇਅਰ ਅਵਾਰਡ ਵੀ ਸ਼ਾਮਿਲ ਹੈ।

ਸਾਲ 2015 ਦੇ ਅਖੀਰ ਵਿੱਚ, ਉਸਨੇ ਆਪਣੀ ਦੂਜੀ ਫ਼ਿਲਮ ਕਾਲੀ, ਜੋ ਮਾਰਚ 2016 ਵਿੱਚ ਰਿਲੀਜ਼ ਹੋਈ ਸੀ, ਲਈ ਆਪਣੀ ਪੜ੍ਹਾਈ ਤੋਂ ਇੱਕ ਮਹੀਨੇ ਦੀ ਛੁੱਟੀ ਲੈ ਲਈ। ਇਸ ਫਿਲਮ ਲਈ ਉਸਨੂੰ ਬੈਸਟ ਅਦਾਕਾਰਾ - ਮਲਿਆਲਮ ਲਈ ਫ਼ਿਲਮਫੇਅਰ ਅਵਾਰਡ ਲਈ ਨਾਮਜ਼ਦਗੀ ਪ੍ਰਾਪਤ ਹੋਈ।

2017 ਵਿੱਚ ਉਸਨੇ ਸੇਖਰ ਕਮਮੁਲਾ ਦੀ ਫਿਲਮ ਫਿਦਾ ਨਾਲਤੇਲਗੂ ਫਿਲਮ ਜਗਤ ਵਿੱਚ ਆਪਣੀ ਸ਼ੁਰੂਆਤ ਕੀਤੀ।

ਨਿਰਦੇਸ਼ਕ ਏ ਐਲ ਵਿਜੇ ਨਾਲ ਉਸਦੀ ਅਗਲੀ ਫਿਲਮ ਦੀਆ ਸੀ, ਜੋ ਕਿ ਇੱਕ ਤਮਿਲ-ਤੇਲਗੂ ਦੋਭਾਸ਼ੀ ਫ਼ਿਲਮ ਹੈ। ਬਾਅਦ ਵਿੱਚ, ਉਸਨੇ ਤਾਮਿਲ ਫਿਲਮ ਮਾਰੀ 2 ਵਿੱਚ ਅਭਿਨੈ ਕੀਤਾ, ਜੋ ਬਾਲਾਜੀ ਮੋਹਨ ਦੁਆਰਾ ਨਿਰਦੇਸ਼ਤ ਹੈ। ਫ਼ਿਲਮ ਦਾ ਇੱਕ ਗਾਣਾ, ਰਾਉਡੀ ਬੇਬੀ, ਦੱਖਣੀ ਭਾਰਤ ਦੇ ਯੂਟਿਊਬ ਵਿੱਚ ਸਭ ਤੋਂ ਵੱਧ ਵੇਖਿਆ ਗਿਆ ਗਾਣਾ ਹੈ। ਫ਼ਿਲਮ ਨੂੰ ਮਲਿਆਲਮ ਵਿੱਚ ਵੀ ਡੱਬ ਕੀਤਾ ਗਿਆ ਸੀ ਅਤੇ ਏਸ਼ੀਅਨੈੱਟ ਵਿੱਚ ਪ੍ਰਸਾਰਿਤ ਕੀਤਾ ਗਿਆ ਸੀ।

ਸਾਈ ਪੱਲਵੀ ਨੇ ਫਰਵਰੀ 2018 ਵਿਚਪੜੀ ਪੜੀ ਲੇਚੇ ਮਨਾਸੂ ਫ਼ਿਲਮ ਦੀ ਸ਼ੂਟਿੰਗ ਸ਼ੁਰੂ ਕੀਤੀ।ਫ਼ਿਲਮ ਨੇ ਬਾਕਸ ਆਫਿਸ 'ਤੇ ਚੰਗਾ ਪ੍ਰਦਰਸ਼ਨ ਨਹੀਂ ਕੀਤਾ। ਦਸੰਬਰ ਵਿਚ. ਕਈ ਖ਼ਬਰਾਂ ਵਿੱਚ ਦੱਸਿਆ ਗਿਆ ਹੈ ਕਿ ਸਾਈ ਪੱਲਵੀ ਨੇ ਫ਼ਿਲਮ  ਦੀ ਅਸਫ਼ਲਤਾ ਲਈ ਨਿਰਮਾਤਾਵਾਂ ਤੋਂ ਆਪਣਾ ਮਿਹਨਤਾਨਾ ਲੈਣ ਤੋਂ ਇਨਕਾਰ ਕਰ ਦਿੱਤਾ।

2020 ਵਿੱਚ, ਉਸਨੂੰ ਫੋਰਬਸ ਮੈਗਜ਼ੀਨ ਦੁਆਰਾ ਭਾਰਤ ਦੇ 30 ਅੰਡਰ 30 ਦੇ ਵਿੱਚ ਸੂਚੀਬੱਧ ਕੀਤਾ ਸੀ। ਉਸ ਸੂਚੀ ਵਿੱਚ ਉਹ ਫ਼ਿਲਮ ਇੰਡਸਟਰੀ ਦੀ ਇਕਲੌਤੀ ਵਿਅਕਤੀ ਸੀ।

ਫ਼ਿਲਮੋਗ੍ਰਾਫੀ

ਅਵਾਰਡ ਅਤੇ ਨਾਮਜ਼ਦਗੀ

ਹਵਾਲੇ

ਬਾਹਰੀ ਲਿੰਕ 

 

ਤੇਲਗੂ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਤਾਮਿਲ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਜਨਮ 1992
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਭਾਰਤੀ ਅਦਾਕਾਰਾਵਾਂ
ਜ਼ਿੰਦਾ ਲੋਕ
ਮਲਿਆਲਮ ਸਿਨੇਮਾ ਵਿੱਚ ਅਦਾਕਾਰਾਵਾਂ
ਮਹਿਲਾ ਹਫ਼ਤਾ 2021 ਵਿੱਚ ਸੋਧੇ ਗਏ ਲੇਖ